b"\n_START_ARTICLE_\nPinacle\n_START_PARAGRAPH_\nUn pinacle \xc3\xa9s un element arquitect\xc3\xb2nic en forma de con, punxegut i, normalment, fet de pedra que se situa al capdamunt, com a coronament, dels contraforts d'una catedral. \xc3\x89s caracter\xc3\xadstic de l'arquitectura g\xc3\xb2tica._NEWLINE_Pel que fa als materials utilitzats per a la seva construcci\xc3\xb3, solen ser realitzats en pedra, encara que tamb\xc3\xa9 n'hi ha confeccionats amb plom._NEWLINE_La seva funci\xc3\xb3 no \xc3\xa9s merament est\xc3\xa8tica o decorativa tamb\xc3\xa9 t\xc3\xa9 la finalitat de baixar les forces laterals que v\xc3\xa9nen dels arcbotants perqu\xc3\xa8 es tornin verticals i baixin pel seu pes. D\xc3\xb3na una sensaci\xc3\xb3 de m\xc3\xa9s altitud a l'edifici, una de les caracter\xc3\xadstiques de l'arquitectura g\xc3\xb2tica. No obstant aix\xc3\xb2, serveix igualment per refor\xc3\xa7ar amb el seu propi pes la resist\xc3\xa8ncia dels contraforts sobre els quals s'assenta, que a la vegada contraresten l'empenta dels arcbotants."